ນັກແລ່ນ ໂອລິມປິກ ອາຟຣິກາໃຕ້ ຖືກນຳໂຕ ຂຶ້ນສານ ຖານ ຂ້າຄົນຕາຍ (ສະໄລດ໌/ວີດີໂອ)
ຄະນະໄອຍະການ ຈະຖົກຖຽງໂຕ້ແຍ້ງວ່າ ທ້າວ Pistorius ໄດ້ຂ້າຜູ້ສາວຂອງລາວ ນາງ Steenkamp ໂດຍເຈດຕະນາ.
ທ້າວ Oscar Pistorius ດາລານັກແລ່ນໂອລິມປິກອາຟຣິກາໃຕ້ ໄດ້ຮ້ອງໄຫ້ ຂະນະທີ່ລາວໄປປະກົດໂຕຢູ່ສານໃນວັນສຸກມື້ນີ້ເພື່ອ ປະເຊີນກັບຂໍ້ຫາສັງຫານຜູ້ສາວທີ່ເປັນນາງແບບຂອງລາວໃນຄະ ດີຄາດຕະກຳ ທີ່ເປັນເປົ້າສາຍຕາຂອງປະຊາຊົນທີ່ສ້າງຄວາມງົງ ງວຍໃຫ້ແກ່ຊາວອາຟຣິກາໃຕ້ນັ້ນ ໄອຍະການກ່າວວ່າ ເຂົາເຈົ້າຈະໂຕ້ແຍ້ງວ່າ ນັກແລ່ນອາຟຣິກາ ໃຕ້ ອາຍຸ 26 ປີຄົນນີ້ ໄດ້ເຈດຕະນາ ຂ້ານາງ Reeva Steen- kamp ທີ່ພົບເຫັນວ່າຖືກຍິງຕາຍຢູ່ທີ່ເຮືອນຂອງນັກແລ່ນໃນຄຸ້ມ ທີ່ມີຍາມປະຕູເຂົ້າອອກຢູ່ທີ່ນະຄອນຫຼວງປຣີໂຕເຣຍໃນວັນແຫ່ງ ຄວາມຮັກຫຼືວັນ Valentine ມື້ວານນີ້ ຜູ້ສື່ຂ່າວຂອງວີໂອເອທີ່ໄປເອົາຂ່າວຢູ່ໃນສານເວົ້າວ່າ ທ້າວ Pis- torius ໄດ້ຮ້ອງ ໄຫ້ແບບງຽບໆໂດຍເອົາມືປົກໜ້າໄວ້ຂະນະທີ່ສານເລີ້ມດຳເນີນຄະດີ ລາວ ໄດ້ໃຊ້ເສື້ອແຈັກແກັດຂອງລາວປົກໜ້າບໍ່ໃຫ້ພວກນັກຂ່າວເຫັນ ແລະບໍ່ຍອມໃຫ້ຄວາມເຫັນ ໃດໆຂະນະທີ່ລາວຖືກສົ່ງແຕ່ຄຸກ ໄປຫາສານ ທີ່ນະຄອນຫຼວງອາຟຣິກາໃຕ້ ຕຳຫຼວດເວົ້າວ່າ ນາງ Steenkamp ອາຍຸ 29 ປີ ຊຶ່ງເປັນນາງແບບ ຂອງວາລະສານ ແລະ ຮຽນຈົບກົດໝາຍນັ້ນ ໄດ້ຖືກຍິງ 4 ເທື່ອໂດຍປືນສັ້ນ 9 ມິນລີແມັດທີ່ຈົດທະບຽນເປັນຂອງ ທ້າວ Pistorius ຕຳຫຼວດກ່າວວ່າ ລາວແມ່ນຜູ້ຕ້ອງສົງໄສແຕ່ພຽງຜູ້ດຽວເທົ່ານັ້ນ ໃນຄະດີ ນີ້ ທ້າວ Pistorius ທີ່ຖືວ່າເປັນວິລະຊົນດ້ານກິລາ ແລະມີຊື່ສຽງໂດດເດັ່ນຂອງອາຟຣິກາໃຕ້ ນັ້ນ ໄດ້ສ້າງປະຫວັດສາດ ໃນເດືອນສິງຫາປີກາຍນີ້ ເວລາຜູ້ກ່ຽວໄດ້ກາຍເປັນບຸກຄົນທຳ ອິດທີ່ບໍ່ມີແຂ່ງທັງສອງເບື້ອງເຂົ້າແຂ່ງແລ່ນໃນການແຂ່ງຂັນກິລາໂອລິມປິກ ຜູ້ຄົນໄດ້ຮູ້ຈັກ ລາວໃນຖານະ “ນັກແລ່ນໃບມີດ” ຍ້ອນເຂົ້າແຂ່ງຂັນດ້ວຍຂາປອມຮາຍເທັກ